Úradný vestník L 326 , 18/12/1999 S. 0016 - 0017



Nariadenie Komisie (ES) č. 2680/1999 zo 17. decembra 1999, ktorým sa schvaľuje identifikácia býkov na kultúrne a športové účely KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 820/97 z 21. apríla 1997, ktorým sa vytvára systém pre identifikáciu a registráciu hovädzieho dobytka, a ktoré sa týka označovania hovädzieho mäsa a výrobkov z hovädzieho mäsa [1], najmä na jeho článok 4 ods. 1, so zreteľom na žiadosti podané Španielskom, Portugalskom a Francúzskom, (1) keďže Španielsko, Portugalsko a Francúzsko podali žiadosti týkajúce sa identifikácie býkov určených na kultúrne a športové účely, spôsobené ťažkosťami spojenými s tradíciou; (2) keďže je potrebné vziať do úvahy tieto žiadosti, ktoré stanovujú systém ponúkajúci primerané záruky v zmysle záruk nariadenia (ES) č. 820/97; keďže je potrebné vytvoriť osobitné opatrenia s obmedzením iba na ušné štítky pre býkov určených na kultúrne a športové účely; keďže ostatné časti systému identifikácie sa majú implementovať podľa súčasných právnych predpisov spoločenstva, tak ako to stanovuje článok 3 nariadenia (ES) č. 820/97; (3) keďže pre býky určené na kultúrne a športové účely príslušný orgán vyberie jeden z nasledujúcich spôsobov identifikácie: a) dva plastové ušné štítky, b) jeden alebo dva kovové ušné štítky spolu s obchodným označením, alebo c) jeden plastový ušný štítok spolu s obchodným označením; keďže všetky prípady budú mať dva ušné štítky v zmysle súčasných právnych predpisov spoločenstva, ktoré budú pripojené a budú sprevádzať zvieratá, ktoré sú predmetom obchodu vo vnútri spoločenstva; (4) keďže ušné štítky sa odstránia zvieratám určeným na takéto podujatia pred uskutočnením presunu na miesto, kde sa koná takéto podujatie alebo pri odstavení; keďže obidva ušné štítky sa odstránia pri odstavení, zviera má byť v tom istom čase označené; (5) keďže všetky časti identifikácie majú byť vytvorené tak, aby sa zabezpečila potrebná súdržnosť a správnosť procesu; (6) keďže býky určené na kultúrne a športové účely si môžu najať aj ostatné štáty spoločenstva, tieto osobitné ustanovenia budú platiť vo všetkých členských štátoch, PRIJALA TOTO NARIADENIE: Článok 1 Súčasné nariadenie sa vzťahuje na býky určené na kultúrne a športové účely zaregistrované v plemenných knihách v nasledujúcich organizáciách: a) - "Asociación nacional de ganaderías de Lidia" - "Asociación de ganaderos de Lidia unidos" - "Agrupación española de reses bravas" - "Unión de criadores de toros de Lidia", týkajúcich sa plemena raza bovina de Lidia, pre zvieratá narodené v Španielsku; b) "Associação de Criadores de Toiros de Lide týkajúcich sa plemena Brava, pre zvieratá narodené v Portugalsku"; c) "Asociation des éleveurs Français de taureaux de combat" týkajúcich sa plemena Brave alebo de combat a "Asociation des éleveurs de la Raço di biou" týkajúcich sa plemena Camargue alebo Raço di biou, pre zvieratá narodené vo Francúzsku (vrátane všetkých krížení týchto plemien). Článok 2 1. Zvieratá, ktoré sú definované v článku 1, budú predmetom osobitných ustanovení, ktoré sú stanovené v odseku 2 až 5. 2. Príslušný orgán vyberie jeden z nasledujúcich spôsobov identifikácie zvierat: - dva plastové ušné štítky, - jeden alebo dva kovové ušné štítky spolu s obchodným označením, - jeden plastový ušný štítok spolu s obchodným označením. 3. Príslušný orgán odstráni ušné štítky zvieratám určeným na takéto podujatia pred uskutočnením presunu na miesto, kde sa koná takéto podujatie alebo pri odstavení. Keď sa obidva ušné štítky odstránia pri odstavení, zviera má byť v tom istom čase označené. 4. Vo všetkých prípadoch držiteľ takéhoto zvieraťa vlastní dva ušné štítky v súlade so súčasnými právnymi predpismi spoločenstva. Ak je takéto zviera predmetom obchodu vo vnútri spoločenstva, tieto dva ušné štítky sú pripojené a sprevádzajú zviera počas presunu. 5. Všetky časti identifikácie sú vytvorené tak, aby sa zabezpečila potrebná súdržnosť a správnosť celého procesu. Článok 3 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 17. decembra 1999 Za Komisiu David Byrne člen Komisie [1] Ú. v. ES L 117, 7.5.1997, s. 1. --------------------------------------------------